
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADSKO VIJEĆE



KLASA:  403-01/25-01/04 
URBROJ: 2140-5-01-25-3
Pregrada, 09.09.2025.



Na temelju članka 120. stavka 3. Zakona o proračunu („Narodne novine“, broj 144/21), članka 5. stavka 2. točke 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“, broj 67/22) i članka 32. Statuta grada Pregrade (“Službeni glasnik” Krapinsko zagorske županije broj 06/13, 17/13, 7/18, 16/18-pročišćeni tekst, 5/20, 8/21, 38/22, 40/23) Gradsko vijeće Grada Pregrade na 2. sjednici održanoj 09.09.2025. godine donijelo je

[bookmark: _Hlk207698610]ODLUKU
o dugoročnom zaduživanju Grada Pregrade za realizaciju projekta Asfaltiranje cesta i ulica

Članak 1.
Grad Pregrada će se u 2025. godini dugoročno zadužiti kod Privredne banke Zagreb d.d. uzimanjem dugoročnog kredita u iznosu od 500.000,00 eura.
Sredstva iz stavka 1. ovog članka koristiti će se za realizaciju projekta Asfaltiranje cesta i ulica.
Članak 2.
Grad Pregrada zadužiti će se po slijedećim uvjetima:
· iznos kredita: 500.000,00 eura
· vrsta kredita: namjenski dugoročni kredit za financiranje provedbe kapitalnog projekta iz čl. 1. st 2. ove Odluke
· Valuta kredita: u EUR
· kamatna stopa: 2,25 % godišnje, fiksna
· interkalarna kamata: u razdoblju korištenja kredita na iskorišteni iznos kredita obračunavat će se po metodi i u visini redovne. 
· Otplata kredita: 10 godina, bez počeka
· Rok i način otplate kredita: u tromjesečnim ratama koje dospijevaju zadnjeg dana u mjesecu 
· Rok korištenja kredita: 6 mjeseci
· Naknada za obradu kredita: 0,1 %, jednokratno, najmanje 132,72 EUR
· instrumenti osiguranja: standardni instrumenti osiguranja za ovu vrstu financiranja, uključujući, ali ne ograničavajući se na: zadužnicu.

Članak 3.
Ovlašćuje se Gradonačelnik Grada Pregrade za zaključivanje Ugovora o dugoročnom kreditu s Privrednom bankom Zagreb d.d.

Članak 4.
Ovlašćuje se Gradonačelnik Grada Pregrade za izdavanje zadužnica te mogućih dodatnih instrumenata osiguranja.

Članak 5.
	Ova Odluka stupa na snagu danom donošenja.


PREDSJEDNICA 
GRADSKOG VIJEĆA
Davorka Filipčić

